# Instruks – Fravalg af genoplivning og livsforlængende behandling

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune. |
| **Formål med instruksen** | At undgå at borgere udsættes for genoplivningsforsøg, der ikke er fagligt indikeret og som kan opleves uværdigt overfor borgeren.  At personalet er bevidst om deres handlepligt og behandlingsmæssige ansvar i tilfælde hvor en borger får hjertestop eller bliver fundet livløs.  At personalet er bevidst om deres handlepligt og behandlingsmæssige ansvar med hensyn til, om der skal påbegyndes, fortsættes eller ske afbrydelse af livsforlængende behandling. |
| **Ansvar** | Det er ledelsens ansvar at sikre en skriftlig instruks herfor  Det er personalets ansvar at følge skriftlig instruks.  Når du løser sygeplejeindsatser, er du forpligtiget til at udvise omhu og samvittighedsfuldhed og kontakte læge ved tvivlsspørgsmål for herigennem at sikre patientsikkerheden. |
| **Procedure ved**  **Genoplivningsforsøg eller fravalg af dette** | Nedenstående beskrivelser skal følges |
| **Hvis du finder en livløs**  **Borger**      **Genoplivningsforsøg ved hjertestop skal ALTID foretages**      **Fravalg af**  **genoplivningsforsøg** | Hvis du finder en borger livløs, og der ikke på forhånd er taget stilling til fravalg af genoplivningsforsøg, skal du ringe 112, tilkalde hjælp og påbegynde genoplivning!    Genoplivningsforsøg skal ALTID foretages når:   * En borger får pludseligt hjertestop, personalet er til stede * En borger findes livløs med usikkerhed om, hvor længe tilstanden har varet     Fravalg af genoplivningsforsøg kan kun ske:   1. Når den behandlingsansvarlige læge har ordineret forudgående fravalg af forsøg på genoplivningsforsøg hos den alvorligt syge eller døende borger 2. Når den habile og uafvendeligt døende borger i den aktuelle sygdomssituation sammen med lægen har besluttet, at der ikke skal iværksættes genoplivningsforsøg.  * Som personale er du ansvarlig for, at dette fremgår tydeligt af borgerens journal på Sensum Bosted. Kryds af i sundhedsprofilen om borger skal genoplives, kopiere lægenotatet ind i kommentarfeltet. Det noteres desuden i Cave-feltet på medicinskema hvis genoplivning er fravalgt, hvorefter det kommer til at stå med rød skrift.   (Der kan hænges en engel op på indersiden af lågen i medicinskabet som indikation på, at borger ikke skal genoplives).   1. Når dødens indtræden er åbenbar, – dvs. hvis du som personale finder borgeren med omfattende dødelige skader eller kvæstelser, der ikke er forenelige med fortsat liv. 2. Når lægen i en akut opstået situation ikke skønner, at genoplivning er muligt og derfor ordinerer, at der ikke skal ske genoplivning. 3. Når borgeren har oprettet et behandlings- eller livstestamente   Se instruks: Behandlingstestamente og livstestamente  Hvis du som personale finder en livløs borger, som har **sikre** dødstegn, skal du omgående kontakte borgerens læge, vagtlæge eller ringe 112 med henblik på at få en lægelig vurdering.    Du skal give lægen oplysninger om:   * Tidspunkt for, hvornår du fandt borgeren * Borgerens helbredstilstand; aktuel almentilstand og sygdomme * Findesituation; hvilken tilstand er borgeren i? Er der sikre dødstegn (Afkøling, Ligpletter, Dødsstivhed, Forrådnelse).   Lægen skal bruge disse oplysninger til at træffe sin beslutning om evt. fravalg af genoplivningsforsøg.  Du har ansvar for at dokumentere dine oplysninger om klokkeslæt og findesituation i journalen i Sensum Bosted.  Du er også ansvarlig for at dokumentere lægens ordination om, at der ikke skal iværksættes genoplivning tydeligt i journalen i Sensum Bosted. |
| **Forudgående fravalg af genoplivningsforsøg i forbindelse med udskrivelse** | Hvis der er ordineret fravalg af genoplivningsforsøg, når borgeren er indlagt på hospitalet, så gælder denne ordination fortsat ved udskrivelse, hvis borgerens tilstand IKKE er ændret!    Som personale skal du bede hospitalet om at få denne ordination skriftligt fx i udskrivningsrapporten! Gem ALTID dette under borgerens dokumenter i Sensum Bosted – og sørg for at notere i borgerens Sundhedsfaglige dokument, at dette journalnotat er indhentet samt hvad det omfatter.    Herefter er det borgerens praktiserende læge, som skal følge op på ordinationen, hvis borgerens tilstand ændrer sig. |
| **Beslutningskompetence i forhold til fravalg af**  **genoplivning** | Fravalg af genoplivningsforsøg er **alene en lægelig** beslutning, som den behandlingsansvarlige læge træffer med inddragelse af borgeren, eller med nærmeste pårørende såfremt borgeren er varigt inhabil.    Lægen skal formidle sin ordination til personalet via korrespondancemeddelelse som indsættes i sundhedsprofil i kommentarfeltet under fravalg af genoplivning.    Hvis borgeren overfor personalet har tilkendegivet ønsker i relation til genoplivningsforsøg, er det vigtigt, at dette oplyses til den praktiserende læge.    En læge ved 112 alarmcentralen kan på baggrund af borgerens helbred og findeoplysninger beslutte, at et genoplivningsforsøg afsluttes. |
| **Procedure ved:**  **Fravalg af livsforlængende behandling** | **Fravalg af livsforlængende behandling – Den habile borger:**   * Den habile borger kan afvise påbegyndelse af behandling, herunder genoplivningsforsøg ved hjertestop, respiratorbehandling m.v. * Den behandlingsansvarlige læge vurderer, om borgeren kan anses for habil og kan overskue konsekvenserne af sin beslutning, og lægen skal videregive borgerens ønsker til personalet, så borgerens beslutning kan respekteres, og personalet har kendskab til baggrunden for den.   Dette skal ske skriftligt og dokumenteres i journalen i Sensum Bosted i ”Sundhedsprofil” under Sundhedsmodulet.    **Fravalg af livsforlængende behandling – Den varigt inhabile borger**   * Hos den varigt inhabile borger kan den behandlingsansvarlige læge beslutte, at der ikke skal påbegyndes eller fortsættes livsforlængende behandling.   Oplysninger i et eventuelt livs-/behandlingstestamente skal indgå i vurderingen af og beslutningen om behandling af borgeren. Også nærmeste pårørendes viden og vurderinger kan være et vigtigt element i beslutningsgrundlaget.  Som personale er du ansvarlig for at dokumentere lægens ordinationer i forhold til fravalg af livsforlængende behandling i journalen/Sundhedsprofilen på Sensum Bosted. |
| **Inddragelse af borgeren** | Du er som personale ansvarlig for, at borgeren (så vidt det er muligt) løbende bliver informeret og inddraget som led i behandlingen, medmindre borgeren ikke ønsker dette (»Retten til ikke at vide«).    Det er derfor vigtigt, at du sikrer, at borgerens ønsker med hensyn til information bliver afklaret, og at borgeren bliver vejledt om muligheden for at frabede sig information.    Du skal desuden afklare, om borgeren ønsker, at de nærmeste pårørende bliver informeret om de helbredsmæssige forhold og behandlingen.    Du er ansvarlig for, at borgerens ønsker dokumenteres i journalen på Sensum Bosted. |
| **Aktuel beslutning** | Som personale skal du kontakte borgerens læge, hvis borgerens samlede situation ændrer sig væsentligt, så lægen kan afklare med borgeren (hvis borger er habil), om denne fortsat fx ikke ønsker forsøg på genoplivning i tilfælde af hjertestop. |
| **Lægens ordination til personalet skal ske skriftligt** | Lægen **skal** orientere personalet skriftligt I tilfælde, hvor der ordineres fravalg af genoplivningsforsøg og/eller livsforlængende behandling, så der er fuldstændig klarhed om beslutningen og dens omfang.    Lægen kan fx benytte følgende formulering:    - ”Det vurderes, at det samlede sygdomsbillede betyder, at hvis Xx får hjertestop, vil det enten ikke lykkes at genoplive eller Xx vil med stor sandsynlighed vågne op i en tilstand med stærkt forringet livskvalitet. Derfor skal der i tilfælde af hjertestop ikke gøres genoplivningsforsøg”.    - ”Xx er livstruende syg. Helbredende og livsforlængende behandling er ikke mulig og hospitalsbehandling er udsigtsløs, der er således ikke flere behandlingsmuligheder”.    I **akutte** situationer kan ordinationen dog ske mundtligt til personalet, men skal efterfølgende hurtigst muligt følges op skriftligt.    Indtil lægens skriftlige ordination foreligger, skal personalet selv skrive ordinationen ind i borgerens dagbog i Sensum Bosted. |
| **Dokumentation** | Som personale er du ansvarlig for, at lægens ordination i relation til fravalg af genoplivningsforsøg og/eller livsforlængende behandling dokumenteres i Sensum Bosted.  Du skal dokumentere lægens ordination samt det aktuelle omfang og bede lægen om at sende et brev til borgerens adresse med lægens ordination så det kan scannes ind i Sensum. Der henvises til ordinationen i kommentarfeltet.  Hvis du har kendskab til, at borgeren har oprettet et Livs-/behandlingstestamente dokumenteres det ligeledes. Se instruks: Behandlingstestamente og livstestamente |
| **Litteraturreferencer** | Vejledning om genoplivning og fravalg af genoplivningsforsøg, VEJ nr. 9934 af 29/10/2019, <https://www.retsinformation.dk/eli/retsinfo/2019/9934>  Vejledning om fravalg og afbrydelse af livsforlængende behandling, VEJ nr. 9935 af 29/10/2019, <https://www.retsinformation.dk/eli/retsinfo/2019/9935>  Styrelsen for Patientsikkerhed, Fravalg af livsforlængende behandling og genoplivning, <https://stps.dk/da/ansvar-og-retningslinjer/vejledning/den-sidste-tid/> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  Marts 2023  Revideres efter behov og senest april 2025.  Centerledergruppen og Socialchefen |